सालखन मुर्मू ने आदिवासी विधायकों से मांगा इस्तीफा
नामकुम | आदिवासीसेंगेल अभियान की ओर से रविवार को सारजोमडीह मैदान में सभा की गई। इसमें सेंगेल के राष्ट्रीय अध्यक्ष सालखन मुर्मू ने कहा कि यह किसी पार्टी का नहीं, बल्कि माटी बचाने का आंदोलन है। आज सीएनटी-एसपीटी में संशोधन को लेकर चारों ओर संशय की स्थिति है। उन्होंने कहा कि राज्य के आरक्षित सीटों से जीते आदिवासी विधायक यदि सामूहिक रूप से आदिवासी समाज को बचाने के लिए संशोधन को रद्द कराएं अन्यथा सामूहिक रूप से इस्तीफा देकर सरकार को गिराएं, तभी आदिवासी समाज बच पाएगा। कार्यक्रम को खिजरी मुखिया रामावतार केरकेट्टा, रामपुर मुखिया महादेव मुंडा, रितेश उरांव, पुरगुन सुरीन आदि ने भी संबोधित किया।
hin_Deva hin_Deva